PATVIRTINTA

Skuodo rajono savivaldybės kūno kultūros ir sporto centro direktoriaus 2018 m. rugsėjo 8 d. įsakymu Nr.KS1- 25

**SKUODO RAJONO SAVIVALDYBĖS KŪNO KULTŪROS IR SPORTO CENTRO DUOMENŲ APSAUGOS, INFORMACINIŲ IR KOMUNIKACINIŲ TECHNOLOGIJŲ NAUDOJIMO BEI DARBUOTOJŲ STEBĖSENOS IR KONTROLĖS DARBO VIETOJE TVARKA**

**I SKYRIUS**

**BENDROSIOS NUOSTATOS**

1. Skuodo rajono savivaldybės kūno kultūros ir sporto centro (toliau – Sporto centro) informacinių ir komunikacinių technologijų naudojimo bei darbuotojų stebėsenos bei kontrolės darbo vietoje tvarka (toliau – Tvarka) nustato duomenų apsaugos, informacinių ir komunikacinių technologijų naudojimo bei darbuotojų stebėsenos bei kontrolės darbo vietoje darbo metu taisykles, taip pat darbuotojų stebėsenos bei kontrolės darbo vietoje taisykles bei mastą.

**II SKYRIUS**

**INFORMACINIŲ IR KOMUNIKACINIŲ TECHNOLOGIJŲ NAUDOJIMAS**

2. Sporto centras atsižvelgiant į darbuotojo einamas pareigas savo nuožiūra darbuotojams suteikia darbo priemones (kompiuterį, planšetinį kompiuterį, prieigą prie interneto, elektroninį paštą, mobilųjį telefoną).

3. Suteiktos darbo priemonės priklauso Sporto centrui ir yra skirtos darbo funkcijoms vykdyti.

4. Darbuotojams, kurie naudojasi Sporto centro suteiktu elektroniniu paštu, interneto prieiga, ir kita informacinių technologijų ir telekomunikacijų įranga, griežtai draudžiama:

4.1. skelbti Sporto centro konfidencialią informaciją (vidinius Sporto centro dokumentus, kurie nėra skelbiami Sporto centro tinklapyje, autorinės teisės objektus) internete, jei tai nėra susiję su darbinių funkcijų vykdymu;

4.2. naudoti elektroninį paštą ir internetinę prieigą asmeniniams, komerciniams tikslams Lietuvos Respublikos įstatymais draudžiamai veiklai, šmeižiančio, įžeidžiančio, grasinamojo pobūdžio ar visuomenės dorovės ir moralės principams prieštaraujančiai informacijai, kompiuterių virusams, masinei piktybinei informacijai (spam) siųsti ar kitiems tikslams, kurie gali pažeisti Sporto centro ar kitų asmenų teisėtus interesus;

4.3. parsisiųsti arba platinti tiesiogiai su darbu nesusijusią grafinę, garso ir vaizdo medžiagą, žaidimus ir programinę įrangą, siųsti duomenis, kurie yra užkrėsti virusais, turi įvairius kitus programinius kodus, bylas, galinčius sutrikdyti kompiuterinių ar telekomunikacinių įrenginių bei programinės įrangos funkcionavimą ir saugumą;

4.4. savavališkai keisti, taisyti informacinių technologijų ir telekomunikacijų techninę ir programinę įrangą;

4.5. perduoti Sporto centrui priklausančią informacinių technologijų ir telekomunikacijų techninę ir programinę įrangą tretiesiems asmenims, jei toks perdavimas nėra susijęs su darbinių funkcijų vykdymu ar gali bet kokiu būdu pakenkti Sporto centro interesams;

4.6. diegti, saugoti, naudoti, kopijuoti ar platinti bet kokią neautorizuotą, neteisėtą, autorines teises pažeidžiančią ar asmeninę programinę/ kompiuterinę įrangą;

4.7. naudoti įrangą neteisėtai prieigai prie duomenų ar sistemų, sistemų saugumo tikrinimui, skenavimui, kompiuterinio tinkle srauto duomenų stebėjimui;

4.8. atlikti kitus su darbo funkcijų vykdymu nesusijusius ar teisės aktams prieštaraujančius veiksmus.

5. Darbuotojams draudžiama socialiniuose tinkluose skleisti šmeižiančio, įžeidinėjančio pobūdžio informaciją, kuri galėtų pakenkti Sporto centro įvaizdžiui.

6. Darbuotojai įsipareigoja neviešinti užfiksuotų duomenų (nuotraukų, filmuotos medžiagos ir pan.) apie Sporto centro vykdomus projektus, statybas, renginius ar kitus procesus internete, socialiniuose tinkluose, kitose visiems viešai prieinamose priemonėse be Sporto centro direktoriaus ar jo įgalioto asmens leidimo.

7. Sporto centro darbuotojams naudojant elektroninio pašto ir interneto resursus asmeniniais tikslais, Sporto centras neužtikrina darbuotojų asmeninės informacijos konfidencialumo.

8. Jeigu Sporto centro darbuotojui suteikiamas unikalus prisijungimo prie Sporto centro tinklo resursų vardas ir slaptažodis, darbuotojas privalo saugoti suteiktą slaptažodį ir neatskleisti jo tretiesiems asmenims.

**III SKYRIUS**

**DUOMENŲ APSAUGA, STEBĖSENA IR KONTROLĖ DARBO VIETOJE**

9. Sporto centras organizuoja darbo vietoje elektroniniu ar kitokiu būdu vykdomo keitimosi profesine ir tam tikrais atvejais asmenine ar kitokia informacija darbe procesų stebėseną. Organizuodamas stebėseną Sporto centras visais atvejais laikosi proporcingumo ir kitų šiame skyriuje nurodytų principų ir stebėsenos priemones taiko tik tais atvejais, kai iškeltų tikslų kitomis, mažiau darbuotojų privatumą ribojančiomis priemonėmis neįmanoma pasiekti.

10. Stebėsenos ir kontrolės darbo vietoje tikslai:

10.1. apsaugoti konfidencialius Sporto centro duomenis nuo atskleidimo tretiesiems asmenims;

10.2. apsaugoti Sporto centro klientų ir darbuotojų amens duomenis nuo neteisėto perdavimo tretiesiems asmenims;

10.3. apsaugoti Sporto centro informacines sistemas nuo įsilaužimų ir duomenų vagysčių, virusų, pavojingų interneto puslapių, kenkėjiškų programų;

10.4. apsaugoti Sporto centro turtą ir užtikrinti asmenų saugumą Sporto centro patalpose ir teritorijoje;

10.5. apsaugoti Sporto centro turtinius interesus ir užtikrinti darbo pareigų laikymąsi.

11. Sporto centras pasilieka teisę be atskiro darbuotojo įspėjimo riboti prieigą prie atskirų interneto svetainių ar programinės įrangos.

12. Sporto centre, siekiant nurodytų tikslų, yra naudojamos specialios programos, kuriomis yra automatiniu būdu išsaugoma informacija apie darbuotojų interneto naršymo istoriją, kuri yra saugoma vieną mėnesį. Saugomi duomenys apie darbuotojų naršymo istoriją nėra nuolatos tikrinami, jų peržiūrėjimas vykdomas tik tada, kai kyla pagrįstas įtarimas dėl teisės aktų ar darbo pareigų pažeidimų, ir peržiūrima tik su galimu pažeidimu susiję duomenys. Duomenų peržiūrėjimo procedūroje visais atvejais dalyvauja ir tas darbuotojas, kurio duomenys yra peržiūrimi.

13. Šia Tvarka darbuotojai iš anksto informuojami, kad Sporto centras gali patikrinti jiems priskirtuose kompiuteriuose įdiegtų komunikacijos programų (pvz., Skype) turinį ar kitokį elektroninį susirašinėjimą tiek, kiek tai yra būtina šioje Tvarkoje numatytiems tikslams pasiekti, laikantis Tvarkos 17 p. nurodytų principų.

14. Sporto centras pasilieka teisę be atskiro darbuotojo įspėjimo riboti prieigą prie atskirų interneto svetainių ar programinės įrangos. Nepakankant minėtų priemonių, Sporto centras gali tikrinti, kaip darbuotojas laikosi elektroninio pašto ir interneto resursų naudojimo reikalavimų šioje Tvarkoje nurodytais tikslais, tiriant incidentus, atiduoti darbuotojų naudojamą įrangą tirti tretiesiems asmenims, kurie teisės aktų nustatyta tvarka turi teisę tokius duomenis gauti.

15. Sporto centras iš anksto informavusi darbuotojus gali įrengti vaizdo stebėjimo įrenginius Sporto centro patalpose ar teritorijoje siekiant šios Tvarkos 10.4 ir 10.5 punktuose numatytų tikslų ir laikantis Tvarkos 17 p. nurodytų principų.

16. Esant poreikiui, iš anksto informavus darbuotojus, siekiant šios Tvarkos 10.4 ir 10.5 punktuose numatytų tikslų ir laikantis Tvarkos 17 p. nurodytų principų, Sporto centras gali taikyti ir kitokias darbuotojų stebėsenos ir kontrolės priemones (pvz., garso įrašymo ir kt.).

17. Siekdama nurodytų tikslų, Sporto centras vadovaujasi šiais principais:

17.1. būtinumas – Sporto centras, prieš taikydama Tvarkoje nurodytas darbuotojų kontrolės formas, įsitikina, kad naudojama kontrolės forma yra neišvengiamai būtina nustatytiems tikslams pasiekti;

17.2. tikslingumas – duomenys renkami nustatytam, aiškiam ir konkrečiam tikslui ir nėra toliau tvarkomi būdu, neatitinkančiu Tvarkoje nurodytų tikslų;

17.3. skaidrumas – Sporto centre neleidžiamas joks paslėptas vaizdo, elektroninio pašto, naudojimosi internetu ar programomis stebėjimas, išskyrus atvejus, kuriems esant toks stebėjimas leidžiamas pagal įstatymus arba kai pagal įstatymus leidžiami tokie Sporto centro veiksmai, siekiant nustatyti pažeidimus darbo vietoje;

17.4. proporcingumas – asmens duomenys, kurie gaunami vykdant Tvarkoje numatytą kontrolę, yra susiję ir nepertekliniai lyginant su nustatytu siekiamu tikslu;

17.5. tikslumas ir duomenų išsaugojimas – bet kokie duomenys, susiję su darbuotojo kontrole, yra tikslūs, jei reikia nuolat atnaujinami ir teisėtai saugomi ne ilgiau nei tai būtina;

17.6. saugumas – Sporto centre yra įdiegtos atitinkamos techninės ir organizacinės priemonės siekiant užtikrinti, kad bet kokie saugomi asmens duomenys būtų saugūs ir apsaugoti nuo išorinio kišimosi.

**IV SKYRIUS**

**BAIGIAMOSIOS NUOSTATOS**

18. Tvarka prižiūrima ir atnaujinama ne rečiau kaip kartą per metus arba pasikeitus teisės aktams, kurie reglamentuoja šios srities teisinius santykius.

19. Tvarka privaloma visiems Sporto centro darbuotojams. Darbuotojai su šia Tvarka bei jos pakeitimais supažindinami pasirašytinai arba elektroninėmis priemonėmis ir įsipareigoja jos laikytis. Šios Tvarkos pažeidimai gali būti laikomi darbo pažeidimais, už kuriuos gali būti taikoma atsakomybė, numatyta Lietuvos Respublikos darbo kodekse.

------------------------------------------------------